CELEX: 32017R1529
Language: bg
Date: 2017-09-07 00:00:00
Title: Регламент за изпълнение (ЕС) 2017/1529 на Комисията от 7 септември 2017 година за одобрение на основното вещество натриев хлорид в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (Текст от значение за ЕИП. )

8.9.2017   
            
            
               BG
            
            
               Официален вестник на Европейския съюз
            
            
               L 232/1
            
         РЕГЛАМЕНТ ЗА ИЗПЪЛНЕНИЕ (ЕС) 2017/1529 НА КОМИСИЯТА
   от 7 септември 2017 година
   за одобрение на основното вещество натриев хлорид в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 23, параграф 5 във връзка с член 13, параграф 2 от него,
   като има предвид, че:
   
               (1)
            
            
               В съответствие с член 23, параграф 3 от Регламент (ЕО) № 1107/2009 на 7 юни 2016 г. Комисията получи заявление от Agriculture and Horticulture Development Board (ОК) и Institut Technique de l'Agriculture Biologique (ITAB) за одобрение на солта като основно вещество за употреба като фунгицид при гъби. Освен това на 21 юли 2016 г. Комисията получи заявление от ITAB за одобрение на морската сол като основно вещество за употреба като фунгицид и инсектицид при грозде. Тъй като и двете заявления се отнасят до веществото натриев хлорид с качество, подходящо за хранителни цели, заявленията бяха обединени. Заявленията бяха придружени от информацията, изисквана съгласно член 23, параграф 3, втора алинея от Регламент (ЕО) № 1107/2009.
            
         
               (2)
            
            
               Комисията поиска научно съдействие от Европейския орган за безопасност на храните (наричан по-долу „Органът“). На 20 януари 2017 г. Органът представи на Комисията технически доклад за натревия хлорид (2). На 23 март 2017 г. Комисията представи на Постоянния комитет по растенията, животните, храните и фуражите доклада за преразглеждане (3) и проект на настоящия регламент и ги изготви в окончателен вид за заседанието на същия комитет на 20 юли 2017 г.
            
         
               (3)
            
            
               Документацията, предоставена от заявителя, показва, че натриевият хлорид отговаря на критериите за хранителен продукт съгласно определението в член 2 от Регламент (ЕО) № 178/2002 на Европейския парламент и на Съвета (4). Освен това веществото не се употребява преимуществено за целите на растителната защита, но независимо от това е полезно за растителната защита в състава на продукт, състоящ се от веществото и вода. Следователно то трябва да се счита за основно вещество.
            
         
               (4)
            
            
               Проведените анализи показаха, че може да се очаква, че натриевият хлорид принципно отговаря на изискванията, предвидени в член 23 от Регламент (ЕО) № 1107/2009, по-специално по отношение на видовете употреба, които са проучени и подробно описани в изготвения от Комисията доклад за преразглеждане. Поради това е целесъобразно натриевият хлорид да бъде одобрен като основно вещество.
            
         
               (5)
            
            
               В съответствие с член 13, параграф 2 от Регламент (ЕО) № 1107/2009 във връзка с член 6 от посочения регламент и предвид съвременните научно-технически познания обаче е необходимо да бъдат включени определени условия и ограничения.
            
         
               (6)
            
            
               В съответствие с член 13, параграф 4 от Регламент (ЕО) № 1107/2009 приложението към Регламент за изпълнение (ЕС) № 540/2011 на Комисията (5) следва да бъде съответно изменено.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Одобрение на основно вещество
   Веществото натриев хлорид се одобрява като основно вещество, както е определено в приложение I.
   Член 2
   Изменения на Регламент за изпълнение (ЕС) № 540/2011
   Регламент за изпълнение (ЕС) № 540/2011 се изменя в съответствие с приложение II към настоящия регламент.
   Член 3
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 септември 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 309, 24.11.2009 г., стр. 1.
   
      (2)  Европейски орган за безопасност на храните, 2016 г.; Резултати от консултацията с държавите членки и ЕОБХ във връзка със заявлението за одобряване като основно вещество на натриев хлорид за употреба за растителна защита като фунгицид и бактерицид при третиране на семена и за дезинфекция на режещи инструменти. Допълнителна публикация на ЕОБХ 2016:EN-1091. 39 стр.
   
      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.
   
      (4)  Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (ОВ L 31, 1.2.2002 г., стр. 1).
   
      (5)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
   
      ПРИЛОЖЕНИЕ I
      
                  Популярно наименование, идентификационни номера
               
               
                  Наименование по IUPAC
               
               
                  Чистота (1)
                  
               
               
                  Дата на одобрението
               
               
                  Специфични разпоредби
               
            
                  Натриев хлорид
                  CAS №: 7647-14-5
               
               
                  Натриев хлорид
               
               
                  970 g/kg
                  За хранителни цели
               
               
                  28  септември 2017 г.
               
               
                  Одобрени са единствено видове употреба като основно вещество — фунгицид и инсектицид.
                  Натриевият хлорид трябва да се използва в съответствие със специфичните условия, включени в заключенията от доклада за преразглеждане относно натриевия хлорид (SANTE/10383/2017), и по-специално допълнения I и II към него.
               
            
         (1)  Допълнителни подробности за идентичността, спецификацията и начина на употреба на основното вещество са представени в доклада за преразглеждане.
   
   
      ПРИЛОЖЕНИЕ II
      В част В от приложението към Регламент за изпълнение (ЕС) № 540/2011 се добавя следното вписване:
      
         
                     Номер
                  
                  
                     Популярно наименование, идентификационни номера
                  
                  
                     Наименование по IUPAC
                  
                  
                     Чистота (1)
                     
                  
                  
                     Дата на одобрението
                  
                  
                     Специфични разпоредби
                  
               
                     „16
                  
                  
                     Натриев хлорид
                     CAS №: 7647-14-5
                  
                  
                     Натриев хлорид
                  
                  
                     970 g/kg
                     За хранителни цели
                  
                  
                     28 септември 2017 г.
                  
                  
                     Одобрени са единствено видове употреба като основно вещество — фунгицид и инсектицид.
                     Натриевият хлорид трябва да се използва в съответствие със специфичните условия, включени в заключенията от доклада за преразглеждане относно натриевия хлорид (SANTE/10383/2017), и по-специално допълнения I и II към него.“
                  
               
      
         (1)  Допълнителни подробности за идентичността, спецификацията и начина на употреба на основното вещество са представени в доклада за преразглеждане.